**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 1 ครั้งที่ 1 / 2560**

**วันที่ 5 กุมภาพันธ์ 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |   |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอภิชิต | ประกอบศรี | เลขานุการสภา ฯ | *อภิชิต* | *ประกอบศรี* |  |
| 4 | นายสมพงษ์ | จุมพล | ส.อบต. หมู่ที่ 1 | *สมพงษ์* | *จุมพล* |  |
| 5 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |   |
| 6 | นายบัวผัน | ภักดีวุฒิ | ส.อบต. หมู่ที่ 2 | *บัวผัน* | *ภักดีวุฒิ* |   |
| 7 | นายดาว | เมฆวัน | ส.อบต. หมู่ที่ 2 | *ดาว* | *เมฆวัน* |   |
| 8 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |  |
| 9 | นายทศพร | เหมืองทอง | ส.อบต. หมู่ที่ 3 | *ทศพร* | *เหมืองทอง* |  |
| 10 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 11 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 12 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 13 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 14 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 15 | นายทองคำ | ชมภูโคตร | ส.อบต. หมู่ที่ 8 | *ทองคำ* | *ชมภูโคตร* |  |
| 16 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 17 | นายสมพงษ์ | ถานะ | ส.อบต. หมู่ที่ 9 | *สมพงษ์* | *ถานะ* |   |
| 18 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |   |
| 19 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |   |
| 20 | นายอนุวัฒน์ | มะโนราช | ส.อบต. หมู่ที่ 11 | *อนุวัฒน์* | *มะโนราช* |   |
| 21 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |   |
| 22 | นายชาติชาย | หงษ์งาม | ส.อบต. หมู่ที่ 12 | *ชาติชาย* | *หงษ์งาม* |  |
| 23 | นายสุรศักดิ์ | นันทจันทร์ | ส.อบต. หมู่ที่ 13 | *สุรศักดิ์* | *นันทจันทร์* |   |
| **ลำดับที่** | **ชื่อ - สกุล** | **ตำแหน่ง** |  | **ลายมือชื่อ** | **หมายเหตุ** |
| 24 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |  |
| 25 | นายสมบัติ | ภูแข่งหมอก | ส.อบต. หมู่ที่ 14 | *สมบัติ* | *ภูแข่งหมอก* |  |
| 26 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 27 | นายเยี่ยง | ฝอยทอง | ส.อบต. หมู่ที่ 15 | *เยี่ยง* | *ฝอยทอง* |  |
| 28 | นายพนม | ศรีโมรส | ส.อบต. หมู่ที่ 16 | *พนม* | *ศรีโมรส* |   |
| **29** | นางสรารัตน์ | ศรีอุดร | ส.อบต. หมู่ที่ 17 | *สรารัตน์* | *ศรีอุดร* |  |
| 30 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| 31 | นายจอมพันธ์ | หมื่นราชา | ส.อบต. หมู่ที่ 18 | *จอมพันธ์* | *หมื่นราชา* |  |
| 32 | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 33 | นางสอาด | ศิลป์เนตร | ส.อบต. หมู่ที่ 19 | *สอาด* | *ศิลป์เนตร* |   |
| 34 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |   |
| 35 | นายดำรงค์ | คงปัญญา | ส.อบต. หมู่ที่ 20 | *ดำรงค์* | *คงปัญญา* |   |
| **ผู้ไม่มาประชุม** |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายพิทักษ์ | ศรีสวัสดิ์ | ส.อบต. หมู่ที่ 4 |  |  | ลากิจ |
| 2 | นายคงเดช | วิชาชัย | ส.อบต. หมู่ที่ 15 |  |  |  |
| 3 | นายดำรงค์ | ชาวเกวียน | ส.อบต. หมู่ที่ 16 |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายมงคล | ปาละสาร | รองนายก อบต.หนองหลวง | *มงคล* | *ปาละสาร* |  |
| 3 | นายอัฒพล | สุขรักษา | นักพัฒนาชุมชน รษก.ผอ.กองศึกษาฯ | *อัฒพล* | *สุขรักษา* |  |

**เริ่มประชุม เวลา 08.30 น.**

**ก่อนทำการประชุม** เลขานุการสภาเช็คสมาชิกเข้าห้องประชุม เรียนเชิญประธานกล่าวนำคำ
อปริหานิยธรรม และกล่าวเปิดประชุมสภาองค์การบริหารส่วนตำบลหนองหลวง **สมัยสามัญ สมัยที่ 1 ครั้งที่ 1 / 2561 วันที่ 5 กุมภาพันธ์ 2561**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยสามัญ สมัยที่ 1 ครั้งที่ 1 / 2561 และต้องขอขอบคุณทุกท่านที่เข้าร่วมประชุม ในวันนี้ ในระเบียบวาระที่ 1 เรื่องแจ้งเพื่อทราบ
* วันนี้เรามีเรื่องประชุมหารือกันหลายเรื่องเกี่ยวกับการประชุมเยาวชนจะมาเข้าค่ายและเรื่องที่ผู้ว่าราชการจังหวัดมาอบต.หนองหลวงและข้อราชการงานต่างๆ การประชุมของเราไม่มีเบี้ยประชุม ให้ทุกท่านช่วยกันด้วย ต้องขอบคุณทุกท่านตลอดระยะเวลาที่ผ่านมาที่เราได้ดำรงตำแหน่งครบวาระ 4 ปี และช่วงที่เรารักษาการตามคำสั่ง คสช. รวมเข้าปีที่ 6 แล้ว ที่ทุกท่านช่วยเหลือและพัฒนาตำบลของเรา

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ในวาระที่ 1 เรื่องแจ้งเพื่อทราบ
* เรื่องการมีส่วนร่วมในกิจกรรมวันเด็กแห่งชาติที่ผ่านมา ได้เก็บเงินเพื่อทำโรงทานในวันเด็กต้องขอบคุณทุกท่านด้วย
* เรื่องการแต่งตั้งคณะกรรมการหลักประกันสุขภาพตำบลหนองหลวง เราได้เปลี่ยนแปลงใหม่โดยให้ท่านสุรศักดิ์ นันทจันทร์ และนายชญชุ์ อินทะมาตร์ แทน นายอภิชิต ประกอบศรี และ นายจอมพันธ์ หมื่นราชา
* ในวันที่ 9 กุมภาพันธ์ 2561 คณะกรรมการหลักประกันสุขภาพจากจังหวัดพิษณุโลก จะมาศึกษาดูงานที่ อบต.หนองหลวงของเรา
* วันที่ 10-11 กุมภาพันธ์ 2561 จะเข้าค่ายเยาวชนตำบลหนองหลวง โดยให้สมาชิกสภาฯนำเด็กเยาวชน มาเข้าร่วมเข้าค่าย โดย อบต.หนองหลวงจะเป็น อปท.นำร่อง ซึ่งจะมีหน่วยงานทางราชการเข้ามาร่วมกิจกรรมจึงขอฝากท่านสมาชิกสภาฯด้วย เราจะนำเด็กค้างคืนที่ อบต.หนองหลวงด้วย
* วันที่ 12 กุมภาพันธ์ 2561 เปิดศูนย์พัฒนาเด็กเล็กโนนสมบูรณ์ ให้ทุกท่านแต่งกายชุดสีกากี โดยพร้อมเพรียงกัน เวลา 06.30 น. ณ ศูนย์พัฒนาเด็กเล็กบ้านโนนสมบูรณ์ โดยการก่อสร้างได้รับงบประมาณสนับสนุน 2,000,000 บาท และท่านผู้ว่าราชการจังหวัดหนองคายจะมอบโล่และเกียรติบัตรให้กับผู้อุทิศที่ดิน ต่อจากมอบโล่และเกียรติบัตรแล้วจะเดินทางมา อบต.หนองหลวง เพื่อมาให้กำลังใจผู้สูงอายุในงานมอบวุฒิบัตร แล้วก็จะรับประทานอาหารกลางวัน
* วันที่ 13 กุมภาพันธ์ 2561 ให้มาเที่ยงครึ่งเพื่อรับฟังนโยบายของผู้ว่าราชการจังหวัดหนองคายและเสนอความต้องการความเดือดร้อนของประชาชน
* วันที่ 14 กุมภาพันธ์ 2561 คณะกรรมการรับชื้อขยะให้ไปประชุมทุกท่านทั้ง 27 คน เพื่อจะได้นำความรู้ที่ได้มาปรับปรุงใช้ในพื้นที่ต่อไป
* แจ้งเพื่อทราบถ้าหมู่บ้านใดไร้ขยะจะได้รับเงินสนับสนุน จำนวน 30,000 บาท เพื่อเป็นเงินรางวัลให้หมู่บ้าน
* วันที่ 15 กุมภาพันธ์ 2561 จะพาคณะกรรมการพัฒนาสตรีอำเภอเฝ้าไร่ ไปดูงานที่จังหวัดโคราช ร่วมกับ อบจ.หนองคาย
* การมอบถังหมัก ถังละ 200 ลิตรแต่ละหมู่บ้าน คุ้มละ 1 ถัง แต่ตอนนี้รอน้ำมักอีเอ็มก่อน

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

* รับรองรายงานการประชุมสภาองค์การบริหารส่วนตำบลหนองหลวง สมัยสามัญ สมัยที่ 4 ครั้งที่ 2 / 2560 ลงวันที่ 21 สิงหาคม 2560

**นายสมศักดิ์ คำซองเมือง ประธานสภา อบต.หนองหลวง**

* เรียนเชิญคณะกรรมการตรวจรายงานการประชุมสภาฯ

**นายทองจันทร์ ศรีตำแย ส.อบต.หนองหลวง หมู่ที่ 4**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน

* ตามเอกสารรายงานการประชุมสภาฯ สมัยสามัญ สมัยที่ 4 ครั้งที่ 2 / 2560 ลงวันที่ 21 สิงหาคม 2560 หน้า 11 ขอให้ผู้บริหารชี้แจงเรื่องการขอซื้อเต้นท์ผ้าใบให้สมาชิกฟังอีกครั้งด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านตามเนื้อหาในเอกสาร เราไม่ได้ชื้อเต้นท์แต่เราขอโอนลดจากงบประมาณขอซื้อเต้นท์พร้อมโครงเหล็ก เพื่อไปชื้อทีวี และค่าบำรุงรักษาที่ดินและสิ่งก่อสร้าง

**มติที่ประชุม เห็นชอบด้วยคะแนน 35 เสียง**

 **ลาการประชุม 3 คน**

**ระเบียบวาระที่ 3 เรื่องเสนอเพื่อพิจารณา**

**3.1 รายงานผลการติดตามและประเมินผลแผนพัฒนา องค์การบริหารส่วนตำบลหนองหลวง ประจำปีงบประมาณ พ.ศ.2560 ครั้งที่ 2/2561 (ระหว่างเดือนเมษายน พ.ศ. 2560 – กันยายน พ.ศ. 2560)**

**นายสมศักดิ์ คำซองเมือง ประธานสภา อบต.หนองหลวง**

* ตามเอกสารเชิญคณะผู้บริหาร ชี้แจงรายงานผลการปฏิบัติงานตามนโยบายของคณะผู้บริหารประจำปี 2560

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านตามเอกสารที่เจ้าหน้าที่ได้แจกให้ทุกท่านแล้วนั้น มีท่านใดสงสัยหรืออยากสอบถามในส่วนใดหรือไม่

**นายสมศักดิ์ คำซองเมือง ประธานสภา อบต. หนองหลวง**

* มีสมาชิกสภาฯท่านใดสงสัยหรือเสนอแนะ เพิ่มเติมหรือไม่ หากมีข้อสงสัยสามารถสอบถามได้

**มติที่ประชุม รับทราบ**

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านขออนุญาตสภาฯนำเรื่องขอโอนเพิ่มงบประมาณรายจ่ายประจำปี 2561 ของกองการศึกษาฯ หมวดครุภัณฑ์โฆษณาและเผยแพร่ รายการ จัดซื้อกล้องถ่ายภาพนิ่ง ระบบดิจิตอล จำนวน 1 ตัว งบประมาณที่ตั้งไว้ 14,000 บาท งบประมาณที่เราตั้งไว้ไม่เพียงพอต่อการจัดซื้อ จึงขอนำเรื่องเข้าสู่สภาฯเพื่ออนุมัติโอนงบประมาณในการจัดซื้อ

**นายอัฒพล สุขรักษา นักพัฒนาชุมชนชำนาญการ รักษาราชการแทน ผอ.กองการศึกษาฯ**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านงบประมาณที่เราตั้งไว้เพื่อจะจัดซื้อกล้องในส่วนของกองการศึกษาฯนั้นไม่พียงพอต่อการจัดซื้อเนื่องจากกล้องที่เราจะจัดซื้อนั้น มีราคาสูงกว่าที่เราตั้งงบประมาณไว้ จึงขอนำเรื่องเข้าสู่สภาฯเพื่อขออนุมัติงบประมาณเพิ่ม ซึ่ง อบต.หนองหลวงของเรานั้นมีกิจกรรมที่เยอะแยะมากมายแล้วปัจจุบันเราไม่มีกล้องที่จะบันทึกภาพ เราใช้กล้องโทรศัพท์ส่วนตัวของพนักงานเจ้าหน้าที่ ซึ่งมันเป็นอุปสรรคอย่างมากให้การทำงาน แล้วงบประมาณที่เรามีอยู่นั้นก็จะซื้อได้กล้องตัวเล็ก ความละเอียดคงไม่เพียงพอต่อการถ่ายภาพ จึงได้หารือกับคณะผู้บริหารในการโอนงบประมาณในส่วนนี้ โดยจะขอโอนงบประมาณจากโครงการประเพณีบุญแข่งเรือ ประจำปี โดยขอโอนลด จำนวนเงิน 35,000 บาท

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ตามที่ผอ.กองการศึกษาฯได้กล่าวชี้แจงมานั้น ในส่วนของกระผมไม่มีปัญหา แต่หากมีการจัดซื้อมาแล้วให้ถ่ายรูปสมาชิกสภาฯด้วยนะครับ

**นายจอมพันธ์ หมื่นราชา ส.อบต.หนองหลวง หมู่ที่ 18**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องขอโอนงบประมาณในการจัดซื้อกล้อง กระผมไม่มีปัญหา แต่ทำไมกระผมไม่ได้รับหนังสือเรื่องการขอโอนงบประมาณเพิ่ม รายการจัดซื้อกล้องเลย

**นายดำรงค์ คงปัญญา ส.อบต.หนองหลวง หมู่ที่ 20**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องการโอนงบประมาณรายจ่ายประจำปี นั้นกระผมไม่มีปัญหาในเรื่องนี้หากท่านทำถูกระเบียบ และอยากให้ท่านดูที่รายงานการประชุมสภาฯ สมัยสามัญ สมัยที่ 4 ครั้งที่ 2/2561 ลงวันที่ 21 สิงหาคม 2561 เวลา 08.30 น. ได้กำหนดประชุมสมัยสามัญ 4 สมัย มีวันใดบ้าง ประชุมสมัยแรกในวันที่ 15 – 28 กุมภาพันธ์ 2561 เรียนท่านประธานสภาฯให้ท่านตรวจสอบด้วยไม่ใช่จะเซนต์เอกสารหมดทุกอย่าง กระผมว่าจะไม่พุดแล้ว เรื่องระเบียบวาระการประชุมเรื่องที่จะเสนอเข้าที่ประชุมต้องเสนอให้สมาชิกสภาฯทราบก่อนและให้แนบเอกสารไปให้สมาชิกด้วย การประชุมสมัยสามัญต้องแจ้งให้ทราบก่อนอย่างน้อยสามวัน เรื่องการโอนงบประมาณเพิ่ม รายการซื้อกล้องนึกอยากจะนำเรื่องเข้าสู่สภาฯก็เอาเข้ามาโดยไม่มีการแจ้งล่วงหน้า ไม่มีเอกสาร กระผมเคยกล่าวหลายครั้งแล้ว ถ้าไม่มีเอกสารรายละเอียดที่จะขออนุมัติ อย่าเอาเรื่องเข้ามาสู่สภาฯเพื่อขออนุมัติ ควรจะเคารพระเบียบวินัยด้วย

ขอชี้แจงเรื่องที่ท่านนายกได้ไปกล่าวเมื่อตอนไปจ่ายเบี้ยยังชีพแต่ละหมู่บ้าน ทั้ง 20 หมู่บ้าน ว่าสมาชิกสภาฯไปจิกกัดนายก และไม่เห็นชอบเรื่องให้นายกจ่ายขาดเงินสะสมนั้น สมาชิกสภาฯเขาไม่เห็นด้วยท่านไม่ควรจะไปกล่าวประกาศแบบนั้นในที่ชุมชน

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านดิฉันขอชี้แจงที่โดนพาดพิง ที่ดิฉันกล่าวไปนั้นเพื่อต้องการจะพัฒนาตำบลหนองหลวง ดิฉันไม่ได้พูดให้ใคร
* เรื่องการส่งหนังสือเป็นเรื่องของเจ้าหน้าที่ ดิฉันได้ตำหนิหลายครั้งแล้วแต่ก็ยังเป็นเช่นเดิม เรื่องแบบนี้เกิดขึ้นตั้งแต่ดิฉันเป็นเลขานุการสภาฯแล้ว

**นายสุรศักดิ์ นันทจันทร์ ส.อบต.หนองหลวง หมู่ที่ 13**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่านตอนนี้เราอยู่ในวาระที่ 3 ในส่วนของการรับหลักการ ไม่ควรจะเอาเรื่องอื่นมาแทรก

**นายดำรงค์ คงปัญญา ส.อบต.หนองหลวง หมู่ที่ 20**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่านการประชุมสภาฯสมัยสามัญ มีกำหนด 15 วัน ท่านประธานจะเรียกประชุมวันไหนก็ได้ในระยะเวลา 15 วันนี้ตามระเบียบฯ การประชุมในวันนี้สมาชิกสภาฯรับทราบแต่เรื่องการรายงานผลการติดตามและประเมินผลแผนพัฒนา องค์การบริหารส่วนตำบลหนองหลวง ประจำปีงบประมาณ พ.ศ.2560 ครั้งที่ 2/2561 (ระหว่างเดือนเมษายน พ.ศ. 2560 – กันยายน พ.ศ. 2560) หากจะประชุมหารือเรื่องกีฬาทำไมไม่ทำหนังสือเชิญประชุมหารือชัดเจน

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน วิธีการทำงานของคณะผู้บริหารมันเป็นแบบนี้มาโดยตลอด ดิฉันได้แจ้งให้เจ้าหน้าที่ที่รับผิดชอบแล้ว ว่าหากเอกสารไม่พร้อมไม่ผ่านคณะกรรมการฝ่ายต่างๆเซ็นต์เอกสาร ไม่ให้นำเข้าสู่สภาฯ ดิฉันไม่ทราบจริงๆว่าเอกสารไม่เรียบร้อย

**นายอัฒพล สุขรักษา นักพัฒนาชุมชนชำนาญการ รักษาราชการแทน** **ผอ.กองการศึกษาฯ**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องขอโอนเพิ่มงบประมาณรายจ่ายประจำปี 2561 รายการ จัดซื้อกล้อง กระผมขอถอนเรื่องก่อนครับ ขอบคุณครับ

**ระเบียบวาระที่ 4 เรื่องอื่นๆ**

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านขออนุญาตประชุมหารือเรื่องการเข้าค่ายเยาวชนและการจัดการแข่งขันกีฬาเยาวชน ประจำปี 2561 เรียนเชิญผู้นำฝ่ายปกครองเข้าร่วมประชุมเพื่อหารือกิจกรรมต่างๆ
* เรื่องการเข้าค่ายเยาวชน ปี 2561 เราจะจัดขึ้นในวันที่ 10-11 กุมภาพันธ์ 2561 ในปีนี้เราจะนำเด็กเยาวชนมาเข้าค่ายโดยพักค้างคืน 1 คืนที่อบต.หนอหงหลวง โดยจะขอความร่วมมือจากท่านสมาชิกสภาฯ,ท่านผู้ใหญ่บ้าน,ผู้ช่วยผู้ใหญ่บ้านและผู้นำทุกภาคส่วน ให้นำเด็กเยาวชนมาบ้านละ 5 คน เพื่อเข้าร่วมกิจกรรม โดยจะมีกิจกรรมต่างๆให้น้องๆได้ทำร่วมกัน ในค่ายจะมีเจ้าหน้าที่ อบต.หนองหลวง คณะครู อาจารย์จากโรงเรียน คุณหมอ อส.สำรอง, อปพร.และทหาร วิทยากรอีกมากมายคอยดูแลน้องๆทุกท่านไม่ต้องเป็นห่วง กิจกรรม 2 วัน 1 คืน โดยเด็กๆจะได้ค่าเบี้ยเลี้ยง 2 วันและเสื้อ 1 ตัว

**นายสุรศักดิ์ นันทจันทร์ ส.อบต.หนองหลวง หมู่ที่ 13**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน อยากให้ไปกลับครับ กระผมขอรับส่งเอง

**นายสมพงษ์ จุมพล ส.อบต.หนองหลวง หมู่ที่ 1**

- เรียนท่านประธานสภาและสมาชิกสภาองค์การบริหารส่วนตำบล

 หนองหลวงทุกท่าน หากไปกลับ เด็กจะหายหมดครับ

**นางสวาท เตียงงา ส.อบต.หนองหลวง หมู่ที่ 7**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน หากมีกิจกรรมเยอะมากมาย ผู้นำและเด็กๆทำกิจกรรมร่วมกันนั้นจะเป็นผลดีมากเลยคะ พอตื่นตอนเช้าเราก็มาออกกำลังกายร่วมกัน

**นายวิรัตน์ ศรีอุดร ผู้ใหญ่บ้าน หมู่ที่ 20**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน อยากให้ทำหนังสือขออนุญาตผู้ปกครองด้วย

**นายอัฒพล สุขรักษา นักพัฒนาชุมชนชำนาญการ รักษาราชการแทน** **ผอ.กองการศึกษาฯ**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน กระผมขอรายชื่อเด็กเยาวชนที่จะมาเข้าค่ายด้วยครับ หมู่บ้านละ 5 คน

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน การจัดการแข่งขันกีฬา ประจำปี 2561 เราจะจัดขึ้นในวันที่ 4 , 10 - 11 มีนาคม 2561 โดยขอความร่วมมือให้ผู้นำ นำประชาชนเข้าร่วมเดินขบวน หมู่บ้านละ 30 คน

**นายพัสดร ชาวสวย ส.อบต.หนองหลวง หมู่ที่ 3**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ในปีนี้กระผมขอเพิ่มกีฬาฟุตบอล อายุ 35 ปี โดยให้โซนละ 1 ทีมครับ

**นางสมัย ชนาราษฎร์ นายก อบต.หนองหลวง**

เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน นักกีฬามีครบทุกโซนหรือไม่ เพราะเวลาจะแข่งขันแล้วไม่มีนักกีฬา นักกีฬาไม่พร้อมบ้างละ จะมีปัญหาหรือไม่

**นายอัฒพล สุขรักษา นักพัฒนาชุมชนชำนาญการ รักษาราชการแทน** **ผอ.กองการศึกษาฯ**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องการเพิ่มกีฬานั้นก็ขึ้นอยู่กับสมาขิกสภาฯ ในปีนี้เราจะจัดกีฬาแค่ 3 วัน โดยจะแข่งแบบน๊อกเอ้า มีถ้วยรางวัล ประเภท ก และประเภท ข
* มีท่านใดต้องการสอบถามหรือเพิ่มเติมอะไรอีกหรือไม่

**นายอภิชิต ประกอบศรี เลขานุการสภา อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านกระผม นายอภิชิต ประกอบศรี ตำแหน่งเลขานุการสภา อบต.หนองหลวง ตอนนี้กระผมก็ดำรงตำแหน่งเลขานุการสภาฯ มาแล้ว 5 ปี เนื่องด้วยการงานของผมค่อนข้างมาก เกรงว่าการทำงานคงไม่สะดวกเท่าไหร่ครับ กระผมจึงขอลาออกจากตำแหน่งเลขานุการสภา อบต.หนองหลวงครับ

**นายสมศักดิ์ คำซองเมือง ประธานสภา อบต. หนองหลวง**

* กล่าวปิดประชุมสภาองค์การบริหารส่วนตำบลหนองหลวงประชุมสภาฯ สมัยสามัญ สมัยที่ 1 ครั้งที่ 1 / 2561

**ปิดการประชุม เวลา 12.00 น.**

 **(ลงชื่อ)**  ผู้จดบันทึกรายงานการประชุม

 (นายอภิชิต ประกอบศรี)

 ตำแหน่ง เลขานุการสภา อบต.หนองหลวง

 **(ลงชื่อ)**   ผู้ตรวจรายงานการประชุม

 (นายทองจันทร์ ศรีตำแย)

 ตำแหน่ง ส.อบต. หนองหลวง หมู่ที่ 4

 **(ลงชื่อ)**  ผู้ตรวจรายงานการประชุม

 (นายสุรศักดิ์ นันทจันทร์)

 ตำแหน่ง ส.อบต. หนองหลวง หมู่ที่ 13

**(ลงชื่อ)**  ผู้ตรวจรายงานการประชุม

 (นายสมจิตร มณฑา)

 ตำแหน่ง ส.อบต. หนองหลวง หมู่ที่ 20

 **(ลงชื่อ)** ผู้ตรวจรายงานการประชุม

 (นายสมศักดิ์ คำซองเมือง)

 ตำแหน่ง ประธานสภา อบต. หนองหลวง